wickkiey/tamil-wikipedia-chunked huggingface dataset:
# வானியல்

## தகவல்கள் பெறும் வழிகள்

### அகச்சிவப்பு வானியல்

அகச்சிவப்பு வானியல் சிவப்பு ஒளியிலும் கூடிய அலைநீளம் கொண்ட அகச் சிவப்புக் கதிர்களைக் கண்டறிவது தொடர்பானது. கண்ணுக்குப் புலனாகக் கூடிய அலைநீளங்களுக்கு அண்மையாக உள்ள அலைநீளங்களோடு கூடிய கதிர்களைத் தவிர, பெரும்பான்மையான அகச் சிவப்புக் கதிர்கள் வளிமண்டலத்தினால் உறிஞ்சப்படுகின்றன. வளிமண்டலமும் குறிப்பிடத்தக்க அளவில் அகச்சிவப்புக் கதிர்வீச்சை வெளிவிடுகின்றது. இதனால், அகச்சிவப்புக் நோக்கிகள் உயரமானதும் உலர்வானதுமான இடத்தில் அல்லது வளிமண்டலத்துக்கு வெளியே விண்வெளியில் இருத்தல் வேண்டும். அகச்சிவப்புக் கதிர்கள் கண்ணுக்குப் புலனாகும் ஒளியை வெளிவிட முடியாத அளவுக்குக் குளிர்ச்சியான பொருள்களை ஆராய்வதற்கு உதவுகின்றன. அகச்சிவப்புக் கதிர்களின் கூடிய அலைநீளம், அவை காணக்கூடிய ஒளியைத் தடுத்துவிடக் கூடிய முகில்களையும், தூசிப் படலங்களையும் ஊடுருவக் கூடியன ஆதலால், மூலக்கூற்று முகில்களுக்குள் இருக்கும் இளம் விண்மீன்கள் அல்லது கலக்சிகளின் மையப்பகுதிகளில் இருக்கும் விண்மீன்களை ஆய்வு செய்ய உதவுகிறது.  
அகச் சிவப்புக் கதிர்களைப் பெற்றுக்கொள்வதற்கு ஏற்றதாக்கப்பட்ட தொலைநோக்கிகளே இதற்குப் பயன்படும் முக்கிய கருவிகளாகும். வளிமண்டலத்தில் ஏற்படும் மின்காந்த இடையீடுகளைத் தவிர்ப்பதற்காக விண்வெளித் தொலை நோக்கிகளும் இதற்குப் பயன்படுத்தப்படுகின்றன.
# வானியல்

## தகவல்கள் பெறும் வழிகள்

### ரேடியோ-வானியல்

ரேடியோ வானியலில் கதிர் வீச்சுக்களைக் கண்டறிவதற்கு முற்றிலும் வேறான கருவிகள் பயன்படுகின்றன , ஐரோப்பிய தெற்கு ஆய்வகம் Southern Observatory(ESO) மற்றும் சதுர கிலோமீட்டர் வரிசை ஆய்வகம் Kilometre Array Observatory(SKAO) போன்ற முக்கிய அமைப்புகள் அடங்கும். அதன் முதல் அறிவியல் பார்வை 2007 இல் வெளியிடப்பட்டது. இதைத் தொடர்ந்து 2008 இல் ஒரு உள்கட்டமைப்பு சாலை வரைபடம் வெளியிடப்பட்டது. இந்த ஆவணங்கள் மிகவும் பெரிய தொலைநோக்கி[Extremely Large Telescope] (ELT) மற்றும் சதுர கிலோமீட்டர் வரிசை [Square Kilometre Array] (SKA) போன்ற முக்கிய திட்டங்களைத் தெரிவிக்க உதவியது. 2022 இல் வெளியிடப்பட்ட மிகச் சமீபத்திய சாலை வரைபடம், 2035 வரை ஐரோப்பிய வானியலுக்கான மூலோபாய இலக்குகளை நிர்ணயிக்கிறது, ஐன்ஸ்டீன் தொலைநோக்கி மற்றும் ஐரோப்பிய சூரிய தொலைநோக்கி போன்ற திட்டங்களை எடுத்துக்காட்டுகிறது.
# இசுப்புட்னிக் 1

**இசுப்புட்னிக் 1** (*Sputnik 1*) பூமியின் சுற்றுப்பாதையில் செலுத்தப்பட்ட மனிதனால் செய்யப்பட்ட முதலாவது செயற்கைக் கோள் ஆகும். இது 1957 ஆம் ஆண்டு அக்டோபர் 4 ஆம் திகதி விண்வெளிக்கு அனுப்பப்பட்டது.  
இச் செயற்கைக்கோளின் நிறை 83 கிகி (184 இறாத்தல்) ஆகும். இரண்டு வானொலி ஒலிபரப்பிகளைக் கொண்டிருந்த இச்செயற்கைக்கோள் பூமிக்குமேல் 250 கி.மீ. (150 மைல்) உயரத்தில் பூமியைச் சுற்றி வந்தது. இசுப்புட்னிக் 1 அனுப்பிய வானொலிச் சமிக்ஞைகளை ஆராய்ந்து, பூமியின் காற்று மண்டலத்தின் மேற்பகுதியைப் பற்றிய தகவல்கள் பெறப்பட்டன. இசுப்புட்னிக் 1 R-7 ராக்கெட்டினால் செலுத்தப்பட்டது.  
இசுப்புட்னிக் 1 சோவியத் ஒன்றியத்தின் இசுப்புட்னிக் திட்டத்தின் கீழ் அனுப்பப்பட்ட பல்வேறு செயற்கைக் கோள்களில் முதலாவதாகும். இவற்றில் பலவும் வெற்றிகரமாக நிறைவேறின. விண்ணில் செலுத்தப்பட்ட இரண்டாவது செயற்கைக் கோளான ஸ்புட்னிக் 2, லைக்கா என்ற நாயைச் சுமந்து சென்றது. இதுவும், விலங்கொன்றை விண்வெளிக்குக் கொண்டுசென்ற முதலாவது செயற்கைக்கோள் என்ற பெருமையைப் பெற்றது. ஸ்புட்னிக் 3 தோல்வியுற்றது. ஸ்புட்னிக் 1 ஜனவரி 4, 1958ல் மீண்டும் பூமியில் விழுந்தது.
# திரைப்படம்

**திரைப்படம்** (Film) அல்லது **நகரும் படம்** (Motion Picture) என்பது அனுபவங்களை உருவகப்படுத்தி, யோசனைகள், கதைகள், உணர்வுகள், அழகு அல்லது சூழ்நிலையைப் பயன்பாட்டின் மூலம் தொடர்புபடுத்தும் காட்சிக் கலைப் பணியாகும். இந்தப் படங்கள் பொதுவாக ஒலியுடனும் மிகவும் அரிதாக, பிற உணர்ச்சி தூண்டுதல்களுடன் இருக்கும்.  
திரைப்படம் ஆக்கம் செய்யும் முறையானது ஒரு கலையாகவும், ஒரு தொழிற்துறையாகவும் விளங்குகிறது. திரைப்படங்கள் பொதுவாக ஒளிப்படலங்களில் பதியப்பட்டு, பின் அதனை ஒளிப்படப் பெருக்கியின் மூலம் திரையின் மீது பெரிய அளவிலான படமாக காட்சிப்படுத்துவர். தற்காலத்தில் எண்முறை ஒளிப்படலங்களாக வன்வட்டிலோ அல்லது பளிச்சுவட்டிலோ ரெட் ஒன் ஒளிப்படக்கருவியின் உதவியால் காட்சிகளைப் பதியப்படுகிறது.  
திரைப்படம், பொதுவாக பொழுதுபோக்கிற்காக தயாரிக்கப்பட்டு முன்னர் திரையரங்குகளின் திரைகளில் காண்பிக்கப்பட்டு, இப்பொழுது திரையரங்குகள் தவிர தொலைக்காட்சி, குறுந்தட்டு, பேழை, இணையம் போன்ற ஊடகங்கள் மூலமும் வினியோகிக்கப்படும் நகரும் படங்களையும், அப்படங்களின் தயாரிப்பில் ஈடுபட்டுள்ள துறையையும் குறிக்கும் சொல்லாகும்.  
திரைப்படங்கள் பெரும்பாலும் பின்னணி இசை, உரையாடல்கள் மற்றும் பாடல்களுடன் காணப்படும். அவ்வகையான ஒலிப்படலம் திரையில் காணப்படும் ஒளிப்படத்திற்கு ஏற்றார் போன்று அமைந்திருக்கும். படச்சுருளுக்குள் ஒரு பகுதியில் உள்ளதாகவும், திரையில் காட்சிப்படுத்தப்படாத ஒரு பகுதியாகவும் இது அமைந்திருக்கும்.
# திரைப்படம்

## வரலாறு

ஒளிப்படம் எடுக்கும் முறையினை 1830ஆம் ஆண்டில் கண்டறிந்த பிறகு, எட்வர்ட் மைபிரிட்ஷ் என்னும் ஆங்கிலேயர் முதலில் ஓடும் குதிரையின் அசைவுகளை இயக்கப்படமாக எடுத்து வெற்றி கண்டார். அதன்பின், ஈஸ்ட்மென் என்பவர் படச்சுருள் உருவாக்கும் முறையைக் கண்டுபிடித்தார். ஒருவர் மட்டும் பார்க்கும் படக்கருவியை தாமஸ் ஆல்வா எடிசன் உருவாக்க, அமெரிக்க அறிஞர் பிரான்சிஸ் சென்கின்ஸ் 1894இல் ரிச்மண்ட் என்னுமிடத்தில் இயக்கப்படமொன்றைப் பலரும் காணும்வகையில் வடிவமைத்துக் காட்டினார். இதுவே, புதிய படவீழ்த்திகள் உருவாக அடிப்படையாக அமைந்தது. பிரான்சிஸ் உருவாக்கிய இவ்வியக்கப் படத்தில் நாட்டியம், கடல் அலைகள் கரையில் மோதும் காட்சிகள் முதலியன காணப்பட்டது. மேலும், இவையனைத்தும் ஊமைப் படங்களாக அமையப்பெற்றன. இவற்றை மக்களிடையே காண்பித்து கட்டணம் பெறப்பட்டது.  
இந்தியா, சீனா, ஜாவா போன்ற நாடுகளில் சினிமா போன்று திரையில் காட்டப்படும் பாவைக்கூத்து நடைமுறையில் இருந்தது. திரைப்படத்தின் வரலாறு தொடங்கும் முன்பே, நாடகம் மற்றும் நடனங்களுக்கு பல அங்கங்கள் இருந்தன. அவை நாடகக் குறிப்புகள், நாடக வடிவமைப்புகள், நாடக உடைகள், தயாரிப்பு, இயக்கம், நாடகக் கலைஞர்கள், ரசிகர்கள், கதைப்படங்கள், இசை ஆகியவையாகும். அதன் பிற அங்கங்கள் புதிதாக உருவாயின. அத்துடன் மைஸ் அன் சீன் (முழுத் திரைப்படமும் ஒரே ஒரு முறை மட்டும்) போன்று பல விமர்சனங்களும் எழுந்தன. அப்பொழுது இருந்த தொழினுட்பங்களினால் ஒரு முறை திரையிடப்பட்ட திரைப்படத்தை மறுமுறை திரையிட இயலவில்லை.  
ஒளி ஊடுருவும் வகையில் மெல்லியதாக உள்ள இழைத்து பக்குவப்படுத்தப்பட்ட மிருகங்களின் தோல்களில் வண்ண உருவங்களை வரைந்து, அவற்றை ஒளி உமிழும் விளக்குக்கும், வெண்திரைக்கும் நடுவில் அசைய செய்து, அதன் மூலம் பாவைக்கூத்து கலை நிகழ்ச்சியை நடத்தினார்கள். கதாபாத்திரங்கள் பேசும் வசனங்களையும், விளக்கங்களையும் உண்மையான மனிதர்கள் தங்கள் குரலில், திரைக்குப்பின் நின்று கொண்டு, அந்த கதாபாத்திரங்களுக்காக பேசினார்கள். இவற்றின் முக்கிய அம்சம் பொழுதுபோக்கு ஆகும்.
# திரைப்படம்

## வரலாறு

### திரைப்படக் கருவிகள்:படச்சுருள்

திரைப்படம் எடுக்கப் பயன்படும் படச்சுருள், செலுலாய்டு எனும் பொருளால் ஆனது. படம் எடுக்கப் பயன்படும் சுருளானது எதிர்ச்சுருள் ஆகும். தனித்தனிப் படச்சுருள்களில் ஒலி மற்றும் ஒளிப்பதிவுகள் எடுக்கப்படும்.
# திரைப்படம்

## வரலாறு

### படம்பிடிக்கும் கருவி

திரைப்படத்தில் ஒளிப்பதிவு செய்யும் கருவிக்குப் படம்பிடிக்கும் கருவி என்று பெயர். இக்கருவியில் ஓரடி நீளமுள்ள படச்சுருளில் 16 படங்கள் வீதம் ஒன்றன்பின் ஒன்றாகத் தொடர்ச்சியாகப் படம்பிடிக்கப்படும்.
# திரைப்படம்

## வரலாறு

### ஒலிப்பதிவு

திரைப்படத்துக்கான பாடல்கள் மற்றும் உரையாடல்களில் எழும் ஒலியலைகளை நுண்ணொலிப் பெருக்கியானது மின் அதிர்வுகளாக்கும். இவை பெருக்கப்பட்டு ஒளியாக்கப்படுகின்றன. இவ்வொளி படச்சுருளின் விளிம்புப் பகுதியில் படிந்து ஒலிப்பாதையாகக் காணப்பெறும்.
# திரைப்படம்

## வரலாறு

### நவீன சினிமா

ஒளி ஊடுருவும் பிலிமில் படங்களை பிரிண்ட் செய்து வேகமாக இயக்குவதன் மூலம் ஒரு காட்சிப்பொருளாக மாற்ற முடியும் என்று முதன்முதலில், பெல்ஜியம் பல்கலைக்கழகத்தில் பேராசிரியராக பணியாற்றிய ஜோசப் பிளாட்டே கண்டறிந்தார். படங்களை ஒன்றிணைத்து சலனமடைய செய்த முறையும், படம் பிடிக்க செலுலாயிட் பிலிமையும் கண்டுபிடித்தனர். இதை வைத்து ஒருவர் மட்டுமே பார்க்கக்கூடிய ‘கினிட்டோஸ்கோப்’ என்ற கருவியை தாமஸ் ஆல்வா எடிசன் 1893 வருடம் கண்டுபிடித்தார். சி. பிரான்சிஸ் ஜென்கின்ஸ் என்ற அமெரிக்கர் அசையும் படத்தை பலரும் பார்க்கும் வகையில் திரையில் விழச்செய்யும் கருவி ஒன்றை முதன்முதலாக வடிவமைத்தார். இவருடைய கண்டுபிடிப்பின் அடிப்படையிலேயே தற்போதைய சினிமா புரொஜக்டர்கள் இயங்குகின்றன. இவ்விரண்டு கருவிகளையும் ஒன்றிணைத்து லூமியேர் சகோதரர்கள், சலனப்படம் கண்டுபிடிப்பதில் தீவிர கவனம் செலுத்தினார்கள். அதன் பயனாக அவர்கள் நவீன திரைப்படத்திற்கு வித்திட்டனர்.
# திரைப்படம்

## வரலாறு

### நவீன திரைப்படக் காட்சிப்பதிவு முறைகள்

நவீன திரையரங்குகளில் திரைப்படம் காட்ட ஒளி, ஒலிப்படக் கருவி பயன்படுகிறது. இக்கருவியின் மேலும் அடியிலும் வட்டவடிவில் இரு பெட்டிகள் அமையப்பெற்றிருக்கும். காட்டவேண்டிய படச்சுருள் மேல் பெட்டியில் பொருத்தப்படும். இதில் பல பற்சக்கரங்களும் சக்கரங்களும் காணப்படும். படச்சுருளைப் பற்சக்கரங்களுக்கிடையில் செலுத்தி அடிப்பக்கம் உள்ள பெட்டியில் மீளவும் சுற்றிக் கொள்ளும்படி அமைத்துக் கொள்ளப்படும். இவ்வாறு படச்சுருள் பிரிந்து மீண்டும் பழையபடி சுருளாகிக் கொள்ளும். ஒளிமிகு விளக்குகளுக்கும் உருப்பெருக்கிகளுக்கும் இடையே படம் வரும். முன்புறமுள்ள மூடிக்கு இரு கைகள் உண்டு. நொடிக்கு எட்டு முறை வீதம் அவை பதினாறு முறை சுழலும். அப்படிச் சுழலும்போது, அதன் கைகள் ஒளியை மறைக்கும். அந்த நேரம் படச்சுருள் நழுவி, அடுத்த படம் வந்து நிற்கும். அதற்குள் மூடியானது திறந்துவிட, பதிவு செய்யப்பட்ட படமானது திரையில் விழுந்து காட்சியாகும்.
# திரைப்படம்

## வரலாறு

### திரைப்பட வகைகள்: கருத்துப்படம்

வால்ட் டிஸ்னி என்பவர் முதன்முதலில் கருத்துப்படம் உருவாக்கியவராவார். அடிப்படையில் அவர் ஓர் ஓவியராக இருந்தமையால் ஒன்றுக்கொன்று சிறிது சிறிதாக மாறும்படியான பல்லாயிரக்கணக்கான படங்களை வரைந்துகொண்டு இப்படங்களை வரிசைப்படி அடுக்கி மிக வேகமாகப் புரட்டி ஒரே நிகழ்வாகத் தோன்றும் கருத்துப்படங்களை வடிவமைத்தார். ஒவ்வொரு காட்சியிலும் வரும் விவரங்களையும் பின்னணியையும் தனித்தனியாக எழுதியும், ஒளிபுகும் செல்லுலாய்ட் தகட்டில் தீட்டியும் திரைப்படப் படப்பிடிப்புக் கருவியைக்கொண்டும் கருத்துப்படம் எடுக்கப்படும். கதைக்கேற்ப ஒலிப்பதிவு செய்யப்படும். நவீன கருத்துப்படங்கள் பொம்மைகளைக் கொண்டு உருவாக்கப்படுகின்றன.
# திரைப்படம்

## வரலாறு

### செய்திப்படம்

உலகின் பல்வேறு பகுதிகளில் நிகழும் நிகழ்ச்சிகளைப் படமாக்கிக் காட்டுவது செய்திப்படமாகும். செய்திப்படம் தயாரிப்பதென்பது எளிய காரியமல்ல.
# திரைப்படம்

## வரலாறு

### விளக்கப்படம்

விளக்கப்படம் என்பது ஒரு நிகழ்வை மட்டும் எடுத்துக்கொண்டு, அது குறித்து முழு விளக்கத்தையும் தருவதாகும்.
# திரைப்படம்

## வரலாறு

### கல்விப்படம்

கற்போர் எளிதில் கல்வி கற்க எடுக்கப்படும் படங்கள் கல்விப்படங்களாகும்.
# திரைப்படம்

## முதல் திரைப்படம்

1895–ம் வருடம், டிசம்பர் மாதம் 28–ந்தேதி முதன் முதலில் மாலை நேரத்தில் பாரீஸ் நகரில் உள்ள கிராண்ட் கபே என்ற ஓட்டலின் கீழ்தளத்தில் முதல் திரைப்படம் திரையிடப்பட்டது. அப்படத்திற்கு ஒரு பிராங்க் கட்டணம் வசூலிக்கப்பட்டது. முதல் திரைப்படத்தை அரங்கேற்றியவர்கள் லூமியேர் மற்றும் லூயி லூமியேர் என்ற பிரான்சு நாட்டை சேர்ந்த இரட்டையர்கள் ஆவர்.
1903ஆம் வருடம் காட்டப்பட்ட இரயில்கொள்ளை என்ற எட்டு நிமிடம் ஓடிய படம்தான் முதல் சினிமா என்கின்றனர்.  
லூமியர் சகோதரர்கள் காட்டியதை இயங்கும் படமென்றாலும் கதையம்சத்துடன் திகழ்ந்த முதல் திரைப்படமாக ரயில்கொள்ளை உள்ளது. தொடர்ந்து படம் எடுக்க லாஸ் ஏஞ்சல்ஸ் நகரில் படப்படிப்புத் தளங்கள் தோன்றின.இதனால் புதிய நடிகர்கள் உருவாயினர்.கிரிபித் என்பார் 1915இல் மூன்று மணி நேரம் ஓடக்கூடிய ஒரு நாட்டின் தோற்றம் என்ற படத்தை பல்வேறு புது உத்திகளைப் பயன்படுத்தி எடுத்திருந்தார். இப்படத்தில் முதன்முதலாக 75 பேர் கொண்ட இசைக்குழு இசையமைத்திருந்தது. இதைத்தொடர்ந்து பல ஊமைப்படங்கள் தயாரிக்கப்பட்டன. 1927இல் முதல் பேசும் படம் வார்னர் பிரதர்சால் ஜான்சிங்கர் என்னும் பெயரில் எடுக்கப்பட்டது. இதில் உரையாடலுடன் பாடல்களும் இடம்பெற்றிருந்தது. நாளடைவில் வண்ணத் திரைப்படங்கள் வெளிவரத்தொடங்கின.
# திரைப்படம்

## முதல் திரைப்படம்

### தமிழகத்தில் திரைப்பட வளர்ச்சி

1897இல் திரைப்படக்கலையானது லூமியர் சகோதரர்களால் சென்னை வந்தடைந்தது. 1900இல் மேஜர் வார்விக், மின் திரையரங்கம் என்னும் முதல் அரங்கத்தைத் தோற்றுவித்தார். பின், ரகுபதி வெங்கையா, திருச்சி சாமிக்கண்ணு வின்சென்ட் ஆகிய இருவரும் திரையரங்கு அமைத்தனர். ஆர். நடராஜ முதலியார் புரசைவாக்கம் மில்லர்ஸ் வீதியில் கட்டிய திரையரங்கில் தென்னிந்தியாவில் முதல் முறையாகத் தயாரிக்கப்பட்ட அவரது கீசக வதம் 1916 இல் வெளியிடப்பட்டது.தமிழ் சினிமாவின் வரலாற்றின் தொடக்கமாக இது கருதப்பட்டு வருகிறது. பிரகாஷ் என்பவர் பீஷ்மப் பிரதிகளும் கஜேந்திர மோட்சம் போன்ற புராணப் படங்களைத் தயாரித்து வெளியிட்டார். தமிழில் முதல் பேசும்படம் காளிதாஸ் 1931இல் வெளியானது. ஹெச். எம். ரெட்டி என்பார் இதை இயக்கியிருந்தார். இதில் தமிழ், தெலுங்கு, ஹிந்தி ஆகிய மொழிகளில் உரையாடல்கள் காணப்பட்டன. பாடல்கள் அதிகம் இடம்பெற்றன.
# திரைப்படம்

## முதல் திரைப்படம்

### எல்லிஸ் ஆர்.டங்கனின் திரைப்பட பங்களிப்புகள்

எல்லிஸ் ஆர்.டங்கன் (1909-2001)அமெக்காவின் ஓஹியோ மாகாணத்தில் உள்ள பார்டன் நகரில் பிறந்தவர்.தெற்கு கலிபோர்னியா பல்கலைக்கழகத்தில் ஒளிப்பதிவியலில் பட்டம் பெற்று, 1935ல் இந்தியா வந்து சேர்ந்தார். அதற்குக் காரணமானவர் அவரோடு அமெரிக்காவில் சினிமாவைப் பயின்ற மணிலால் டான்டன் என்ற மும்பையைச் சேர்ந்த இந்தியராவார். டங்கனுடன் அவரது வகுப்புத் தோழன் மைக்கேல் ஆர்மலேவ் என்பவரும் உடன் வந்தார். கொல்கத்தாவில் நந்தனார் படத்தை எடுத்துக்கொண்டிருந்த டான்டன் குழுவினர் மூலமாக சதிலீலாவதிபடத்தின் தயாரிப்பாளருடன் அறிமுகமானார் டங்கன். அப்போது சதிலீலாவதியை இயக்க டங்கன் ஒப்பந்தமானார். டங்கனின் அந்த நுழைவு தமிழ்த் திரைப்பட வரலாற்றில் ஒரு மைல் கல்லாக அமைந்தது.
# திரைப்படம்

## முதல் திரைப்படம்

### சதிலீலாவதியின் சிறப்புகள்

எல்லிஸ் ஆர்.டங்கன் இயக்கிய சதிலீலாவதியில் எம்.கே.ராதா, எம்.எஸ்.ஞானாம்பாள், எம்.ஜி.ராமச்சந்திரன், என்.எஸ்.கிருஷ்ணன், டி.எஸ்.பாலையா முதலான நட்சத்திரங்கள் அறிமுகமாயினர்.எம்.கே.ராதாவின் தந்தையும் முன்னணி நாடகக்காரருமான எம்.கந்தசாமி முதலியார் இப்படத்திற்கு வசனம் எழுதினார். பாடல்களை சுந்தர வாத்தியார் இயற்றினார். ஆனந்த விகடன் இதழில் தொடராக எழுதி வந்த எஸ்.எஸ்.வாசனின் புதினமே இப்படத்தின் கதையாகும்.இந்தப் படத்தின் தயாரிப்பை கோவை மருதாசலம் செட்டியார் என்பவர் ஏற்றிருந்தார்.18ஆயிரம் அடி மொத்த நீளம் கொண்ட இந்தப் படத்தின் ஓரிரு காட்சிகள் இலங்கையில் படம்பிடிக்கப்பட்டன.  
மதுவினால் ஏற்படும் தீமைகள் குறித்து விழிப்புணர்வைத் தூண்டும் படமாக சதி லீலாவதி இருந்தது.அத்துடன் இலங்கைத் தீவில் வாழும் தேயிலைத் தோட்டத் தொழிலாளர்கள் அனுபவிக்கும் இன்னல்களையும் இது படம்பிடித்துக் காட்டியிருந்தது.1936 இல் வெளிநாடு சென்று படப்பிடிப்பு நடத்தி சதிலீலாவதி முன்னுதாரணமாகத் திகழ்ந்தது.புராணங்களை மையப்படுத்திக் காட்சிப்படுத்திக் கொண்டிருந்த தமிழ்ச் சினிமா முதன்முறையாக சமூகப் பிரச்சினையைப் பேசிய காரணத்தால் ஆடல்பாடல் எனும் சினிமா பத்திரிகை தனது 1937ஜனவரி மாத இதழில் சதி லீலாவதி படத்தைப் பாராட்டி எழுதியிருந்தது.
# திரைப்படம்

## முதல் திரைப்படம்

### டங்கனின் பிற படங்கள்

எல்லிஸ் ஆர்.டங்கன் தமிழில் மட்டுமல்ல, ஆங்கிலத்திலும் இந்தியிலும் படங்களை இயக்கி இந்திய திரைப்பட வளர்ச்சிக்குப் பெரும்பங்காற்றினார்.சதி லீலாவதியைத் தொடர்ந்து சீமந்தினி (1936), இரு சகோதரர்கள்(1936), அம்பிகாபதி(1937), சூர்யபுத்திரி(1940), சகுந்தலா(1940), காளமேகம்(1940), தாசிப் பெண்(1943), வால்மீகி(1945), மீரா(1945), பொன்முடி(1950), மந்திரிகுமாரி(1950) ஆகிய படங்களைத் தமிழில் எடுத்தார்.பின்னர் 1947இல் மீராவை இந்தியிலும் இயக்கினார்.மேலும்,டங்கன் தி ஜங்கிள்(1952),தி பிக் ஹன்ட், ஹாரி பிளாக் அண்ட் தி டைகர்(1958),வீல்ஸ் டு ப்ராகிரஸ்(1959),டார்ஜான் கோஸ் டு இன்டியா(இரண்டாவது யூனிட் தயாரிப்பாளர்) (1962),ஃபார் லிபர்ட்டி அண்ட் யூனியன் (1977),ஜேசையாஃபாக்ஸ் (1987) போன்ற படங்களை ஆங்கிலத்திலும் உருவாக்கினார்.இதுதவிர, அவர் ஆன்டிஸ் கேங்(1955-1960) எனும் தொலைக்காட்சித் தொடர் நிகழ்ச்சியையும் இயக்கி வழிகாட்டினார்.  
இந்தியாவின் தரம்மிக்க கலைப்படைப்பாக மீரா மற்றும் சகுந்தலை ஆகிய படங்கள் அமைந்திருந்தன. அவற்றில் இசையரசி எம்.எஸ்.சுப்புலட்சுமி நடித்துப் பெருமைப்படுத்தியிருந்தார்.1945இல் வெளியான மீரா படத்தைப் பார்த்த பண்டித ஜவகர்லால் நேரு, மௌண்ட்பேட்டன் பிரபு,கவிக்குயில் சரோஜினி நாயுடு ஆகியோர் எம்.எஸ்.சுப்புலட்சுமி<nowiki/>யின் நடிப்பின் திறத்தைக் கண்டு வியந்து போயினர்.
# திரைப்படம்

## முதல் திரைப்படம்

### திரைப்படமும் தொழில்நுட்பமும்

அடிப்படையில் நிழற்படக் கருவியும் (கேமரா),, ஆடியும்(லென்ஸ்)தான் சினிமாவை உருவாக்குகிறது. எனினும், அது கலைப்படைப்பாகவோ அல்லது தொழில்நுட்பமாகவோ உருவாகவில்லை. மாறாக, சினிமா என்பது ஒரு கிளர்ச்சியூட்டும் புதிராக நோக்கப்படுவதால் சினிமா, மற்ற கலைகளிலிருந்து வேறுபட்டு காணப்படுகிறது. சினிமாவின் இரண்டாவது நூற்றாண்டில்,டிஜிட்டல் தொழில்நுட்ப வளர்ச்சி காரணமாகப் பல்வேறு அடுக்குகளைக் கொண்ட எளிய காட்சி ஊடகமாகிவிட்டது.
# திரைப்படம்

## முதல் திரைப்படம்

### படப்பிடிப்பு

அடிப்படையில் திரைப்பட படப்பிடிப்பு என்பது கேமரா வைப்புமுறை, ஒளியமைப்பு, சூரிய ஒளித்தன்மை பற்றிய தெளிவு,ஒலியமைப்பு, லென்ஸ் குறித்த அறிவு என்று தொழில் நுட்பங்களை அடிப்படையாகக் கொண்டிருக்கும்.
# திரைப்படம்

## முதல் திரைப்படம்

### பின் தயாரிப்புப் பணிகள்

படப்பிடிப்பு முழுவதும் நிறைவடைந்ததும்,பட பின் தயாரிப்புப் பணிகள் (Post Production Works)தொடங்கும்.இப்பணிகளின்போது, படத்தொகுப்பு மற்றும் ஒலிச் சேர்க்கைப் பணிகள் அடங்கும்.இந்த ஒலிச் சேர்க்கையின் போது பின்னணி இசைக் கோர்ப்புகளும் பாடல்களும் சேர்க்கப்படும். இவையனைத்தும் தொழில்நுட்பம் சார்ந்தவையாகும்.
# தமிழ்த் திரைப்பட நடிகர்களின் பட்டியல்

**தமிழ்த் திரைப்பட நடிகர்களின் பட்டியல்** என்பது தமிழ்நாடு, சென்னையில் உள்ள தமிழகத் திரைப்படத்துறையில் ("கோலிவுட்") முன்பு
பணியாற்றிய அல்லது தற்போது பணியாற்றி வரும் பிரபல முன்னணி திரைப்பட நடிகர்களின் பெயர்களை இங்கு பட்டியலிடப்பட்டுள்ளது. இங்கு குறைந்தது ஐந்து படங்களில் முன்னணி கதாபாத்திரத்தில் நடித்த நடிகர்கள் மட்டும் பட்டியலில் சேர்க்கப்பட்டுள்ளனர்.
# தமிழ்த் திரைப்பட நடிகர்களின் பட்டியல்

## 1930கள்

| 1934 | தியாகராஜ பாகவதர் | *பவளக்கொடி* | *அம்பிகாபதி* (1937), சிவகவி (1943), *ஹரிதாஸ்* (1944), *அமரகவி* (1952) |  |
| --- | --- | --- | --- | --- |
| 1936 | பு. உ. சின்னப்பா | *சந்தரகாந்தா* | *உத்தம புத்திரன் (1940), ஹரிச்சந்திரா (1944), ஜகதலப்பிரதாபன் (1944)* |  |
| ம. கோ. இராமச்சந்திரன் | *சதிலீலாவதி* | *மந்திரி குமாரி* (1950), *நாடோடி மன்னன்* (1958), *ரிக்சாக்காரன்* (1971), *உலகம் சுற்றும் வாலிபன்* (1973) |  |  |
| 1937 | டி. ஆர். மகாலிங்கம் | நந்தகுமார் | ஸ்ரீ வள்ளி (1945), நாம் இருவர் (1947), வேதாள உலகம் (1948) | } |
# தமிழ்த் திரைப்பட நடிகர்களின் பட்டியல்

## 1940கள்

| 1946 | மா. நா. நம்பியார் | *வித்யாபதி* | *நாடோடி மன்னன்* (1958), *எங்க வீட்டுப் பிள்ளை* (1965), *நினைத்ததை முடிப்பவன்* (1975) |
| --- | --- | --- | --- |
| 1947 | ஜெமினி கணேசன் | *மிஸ் மாலினி* | *வஞ்சிக்கோட்டை வாலிபன்* (1958), *கல்யாண பரிசு* (1959), *நான் அவனில்லை* (1974) |
| எம். கே. முஸ்தபா | கஞ்சன் | *அபிமன்யு* (1948), *கைதி* (1951), *சிவகெங்கைச் சீமை* (1959), *ஹரிச்சந்திரா* (1968) | } |
# தமிழ்த் திரைப்பட நடிகர்களின் பட்டியல்

## 1950கள்

| 1952 | சிவாஜி கணேசன் | *பராசக்தி* | *வீரபாண்டிய கட்டபொம்மன்* (1959), *தெய்வமகன்* (1969), *முதல் மரியாதை* (1985) |  |
| --- | --- | --- | --- | --- |
| எஸ். எஸ். ராஜேந்திரன் | முதலாளி (1957), பூம்புகார் (1964), பழநி (1965) |  |  |  |
| 1954 | எம். ஆர். ராதா | *ரத்தக்கண்ணீர்* | *பாவ மன்னிப்பு* (1961), *பலே பாண்டியா* (1962), *கற்பகம்* (1963) |  |
| 1957 | ஆர். முத்துராமன் | *கற்புக்கரசி* | *நெஞ்சில் ஓர் ஆலயம்* (1962), *காதலிக்க நேரமில்லை* (1964), *ஊட்டி வரை உறவு* (1967) | } |
# தமிழ்த் திரைப்பட நடிகர்களின் பட்டியல்

## 1960கள்

| 1960 | கமல்ஹாசன் | *அரங்கேற்றம்* | *மூன்றாம் பிறை* (1983), *நாயகன்* (1987), *இந்தியன்* (1996),*தசாவதாரம்*(2008),விக்ரம்(2022) |  |
| --- | --- | --- | --- | --- |
| 1963 | ஏ. வி. எம். ராஜன் | *நானும் ஒரு பெண்* | *வீர அபிமன்யு* (1965), *தில்லானா மோகனாம்பாள்* (1968), *தெய்வம்* (1972) |  |
| 1964 | இரவிச்சந்திரன் | *காதலிக்க நேரமில்லை* | *அதே கண்கள்* (1967), *ஜஸ்டிஸ் விஸ்வநாதன்* (1971), *சபதம்* (1971) |  |
| 1965 | சிவகுமார் | *காக்கும் கரங்கள்* | *ரோசாப்பூ ரவிக்கைக்காரி* (1979), *சிந்து பைரவி* (1985), *மறுபக்கம்* (1990) |  |
| 1965 | ஜெய்சங்கர் | *இரவும் பகலும்* | *வல்லவன் ஒருவன்* (1966), *சி. ஐ. டி. சங்கர்* (1970), *நூற்றுக்கு நூறு* (1971) | } |
# தமிழ்த் திரைப்பட நடிகர்களின் பட்டியல்

## 1970கள்

| 1973 | விஜயகுமார் | *பொண்ணுக்கு தங்க மனசு* | *அவள் ஒரு தொடர்கதை* (1974), *அக்னி நட்சத்திரம்* (1988), *நாட்டாமை* (1994) |  |
| --- | --- | --- | --- | --- |
| 1975 | இரசினிகாந்து | *அபூர்வ ராகங்கள்* | *முள்ளும் மலரும்* (1978), *பாட்ஷா* (1995),சிவாஜி (2007) ,எந்திரன் (2010),கபாலி (2016),*2.0* (2018),ஜெயிலர் (2023) |  |
| 1978 | சத்யராஜ் | *சட்டம் என் கையில்* | *வேதம் புதிது* (1987), *அமைதிப்படை* (1994), *பாகுபலி* (2015) |  |
| 1978 | சரத் பாபு | *நிழல் நிஜமாகிறது* | *முள்ளும் மலரும்* (1978), *நெஞ்சத்தைக் கிள்ளாதே* (1980), *முத்து* (1995) |  |
| 1978 | சுதாகர் | *கிழக்கே போகும் ரயில்* | *நிறம் மாறாத பூக்கள்* (1979), *எங்க ஊர் ராசாத்தி* (1980), *ருசி கண்ட பூனை* (1980) |  |
| 1978 | விஜயன் | *கிழக்கே போகும் ரயில்* | *உதிரிப்பூக்கள்* (1979), *பசி* (1979), *நிறம் மாறாத பூக்கள்* (1979) |  |
| 1979 | ராஜேஷ் | *கன்னிப்பருவத்திலே* | *அந்த 7 நாட்கள்* (1981), *அனல் காற்று* (1983), *அச்சமில்லை அச்சமில்லை* (1984) |  |
| 1979 | பாக்யராஜ் | *புதிய வார்ப்புகள்* | *முந்தானை முடிச்சு* (1983), *சின்ன வீடு* (1985), *ஒரு ஊரில் ஒரு ராஜகுமாரி* (1995) |  |
| 1979 | விசயகாந்து | *இனிக்கும் இளமை* | *சட்டம் ஒரு இருட்டறை* (1981), *கேப்டன் பிரபாகரன்* (1991), *ரபணா* (2002) |  |
| 1979 | பிரதாப் போத்தன் | *அழியாத கோலங்கள்* | *மூடுபனி* (1980), *நெஞ்சத்தைக் கிள்ளாதே* (1980), *மீண்டும் ஒரு காதல் கதை* (1985) |  |
| 1979 | சுமன் | *நீச்சல்குளம் * | *எல்லாம் இன்பமயம்* (1981), *சிவாஜி* (2007), *குருவி* (2008), *ஏகன்* (2008),வாரிசு (2023) | } |
# தமிழ்த் திரைப்பட நடிகர்களின் பட்டியல்

## 1990கள்

| 1990 | மம்மூட்டி | *மௌனம் சம்மதம்* | *அழகன்* (1991), *தளபதி* (1991), *கண்டுகொண்டேன் கண்டுகொண்டேன்* (2000) |
| --- | --- | --- | --- |
| ஆனந்த் | *நிலா பெண்ணே* | *தலைவாசல்* (1992), *திருடா திருடா* (1993), *அவதார புருஷன்* (1996) |  |
| விக்னேஷ் | *அவங்க நம்ம ஊரு பொண்ணுங்க* | *கிழக்குச் சீமையிலே* (1993), *ராமன் அப்துல்லா* (1997), *சூரி* (2003) |  |
| விக்ரம் | *என் காதல் கண்மணி* | *சேது* (1999), *பிதாமகன்* (2003), *அந்நியன்* (2005) |  |
| பிரசாந்த் | *வைகாசி பொறந்தாச்சு* | *திருடா திருடா* (1993), *ஜீன்ஸ்* (1998), *பொன்னர் சங்கர்* (2011) |  |
| 1991 | துரைசாமி நெப்போலியன் | *புது நெல்லு புது நாத்து* | *சீவலப்பேரி பாண்டி* (1994), *அசுரன்* (1995), *எட்டுப்பட்டி ராசா* (1997) |
| செல்வா | *ஆத்தா உன் கோயிலிலே* | *சக்திவேல்* (1994), *நாட்டுப்புறப் பாட்டு* (1996), *கோல்மால்* (1998) |  |
| வடிவேலு | *என் ராசாவின் மனசிலே* | *காதலன்* (1994), *வின்னர்* (2003), *இம்சை அரசன் 23ஆம் புலிகேசி* (2006) |  |
| அரவிந்த்சாமி | *தளபதி* | *ரோஜா* (1992), *பம்பாய்* (1994), *தனி ஒருவன்* (2010) |  |
| 1992 | சரவணன் | *பொண்டாட்டி ராஜ்ஜியம்* | *நல்லதே நடக்கும்* (1993), *தாய் மனசு* (1994), *பருத்திவீரன்* (2007) |
| விஜய் | *நாளைய தீர்ப்பு* | *காதலுக்கு மரியாதை* (1997), *கில்லி* (2004), *போக்கிரி* (2007), *மெர்சல்* (2017), *லியோ*(2023) |  |
| வினீத் | *ஆவாரம்பூ* | *மே மாதம்* (1994), *காதல் தேசம்* (1996), *சந்திரமுகி* (2005) |  |
| 1993 | சுரேஷ் சந்திர மேனன் | *புதிய முகம்* | *தானா சேர்ந்த கூட்டம்* (2018), *காளிதாஸ்* (2019), *கூகுள் குட்டப்பா* (2022) |
| ஜெயராம் | *கோகுலம்* | *முறை மாமன்* (1995), *தெனாலி* (2000), *ஜூலி கணபதி* (2003) |  |
| ரஞ்சித் | *பொன் விலங்கு* | *சிந்துநதிப் பூ* (1994), *மறுமலர்ச்சி* (1998), *பீஷ்மர்* (2003) |  |
| அஜித் குமார் | *அமராவதி* | *ஆசை* (1995), *வாலி* (1999), *மங்காத்தா* (2011) |  |
| 1994 | பிரகாஷ் ராஜ் | *டூயட்* | *இருவர்* (1997), *கில்லி* (2004), *காஞ்சிவரம்* (2009) |
| பிரபுதேவா | *இந்து* | *காதலன்* (1994), *மின்சார கனவு* (1997), *உள்ளம் கொள்ளை போகுதே* (2001) |  |
| கரண் | *நம்மவர்* | *ராமன் அப்துல்லா* (1997), *கலர் கனவுகள்* (1998), *கொக்கி* (2006) |  |
| 1995 | அருண் விஜய் | *முறை மாப்பிள்ளை* | *பாண்டவர் பூமி* (2001), *தடையறத் தாக்க* (2012), *என்னை அறிந்தால்* (2015) |
| 1996 | அப்பாஸ் | *காதல் தேசம்* | *வி. ஐ. பி* (1997), *கண்டுகொண்டேன் கண்டுகொண்டேன்* (2000), *ஆனந்தம்* (2001) |
| 1997 | சூர்யா | *நேருக்கு நேர்* | *காக்க காக்க* (2003), *கஜினி* (2005), *வாரணம் ஆயிரம்* (2008) |
| மோகன்லால் | *இருவர்* | *பாப் கார்ன்* (2003), *ஜில்லா* (2014)*, காப்பான்* (2019) |  |
| 1999 | குணால் | *காதலர் தினம்* | *பார்வை ஒன்றே போதுமே* (2001), *புன்னகை தேசம்* (2002), *சூப்பர் டா* (2004) |
| மனோஜ் பாரதிராஜா | *தாஜ்மகால்* | *சமுத்திரம்* (2001), *அல்லி அர்ஜூனா* (2002), *அன்னக்கொடி* (2013) |  |
| அம்சவர்தன் | *மானசீக காதல்* | *வடுகப்பட்டி மாப்பிள்ளை* (2001), *ஜூனியர் சீனியர்* (2002), *மந்திரன்* (2005) |  |
| ஜெய் ஆகாஷ் | *ரோஜாவனம்* | *ரோஜாக்கூட்டம்* (2002), *இனிது இனிது காதல் இனிது* (2003), *அமுதே* (2005) | } |
# தமிழ்த் திரைப்பட நடிகர்களின் பட்டியல்

## 1950க்கு முன்பு

| **நடிகர்** | **அறிமுகம்** | **படம்** |
| --- | --- | --- |
| என். எஸ். கிருஷ்ணன் |  |  |
| டி. ஆர். மகாலிங்கம் |  |  |
| எம். கே. ராதா |  |  |
| ரஞ்சன் |  |  |
| தி. க. சண்முகம் |  |  |
| டி. ஆர். ராமச்சந்திரன் | } |  |
# தமிழ்த் திரைப்பட நடிகர்களின் பட்டியல்

## 1950கள்

| **நடிகர்** | **அறிமுகம்** | **படம்** |
| --- | --- | --- |
| வி. கே. ராமசாமி |  |  |
| சிவாஜி கணேசன் | 1952 | பராசக்தி |
| எம். ஜி. இராமச்சந்திரன் | சதி லீலாவதி |  |
| ஜெமினி கணேசன் |  |  |
| ஜே.பி சந்திரபாபு |  |  |
| எம். ஆர். ராதா |  |  |
| பி. எஸ். வீரப்பா |  |  |
| எம். என். நம்பியார் |  |  |
| ஜெய்சங்கர் | இரவும் பகலும் |  |
| ரவிச்சந்திரன் |  |  |
| மேஜர் சுந்தரராஜன் |  |  |
| நாகேஷ் | காதலிக்க நேரமில்லை | } |
# தமிழ்த் திரைப்பட நடிகர்களின் பட்டியல்

## 1970கள்

| **நடிகர்** | **அறிமுகம்** | **படம்** |
| --- | --- | --- |
| தேங்காய் சீனிவாசன் |  |  |
| சுருளி ராஜன் |  |  |
| ரஜினிகாந்த் | அபூர்வ ராகங்கள் |  |
| கமலஹாசன் | களத்தூர் கண்ணம்மா |  |
| சரத்பாபு | நிழல் நிஜமாகிறது | } |
# தமிழ்த் திரைப்பட நடிகர்களின் பட்டியல்

## 1980கள்

| **நடிகர்** | **அறிமுகம்** | **படம்** |
| --- | --- | --- |
| - | பாண்டியராஜன் | ஆண் பாவம் |
| பாக்யராஜ் | கிழக்கே போகும் ரயில் |  |
| விஜயகாந்த் |  |  |
| அர்ஜுன் |  |  |
| பிரபு |  |  |
| ஜனகராஜ் |  |  |
| பார்த்திபன் |  |  |
| சத்யராஜ் |  |  |
| விஜயகுமார் |  |  |
| கவுண்டமணி |  |  |
| செந்தில் | } |  |  
| **நடிகர்** | **அறிமுகம்** | **படம்** |
| --- | --- | --- |
| சரத்குமார் |  |  |
| சார்லி | உன்னைப் போல் ஒருவன் |  |
| வடிவேலு |  |  |
| நெப்போலியன் (திரைப்பட நடிகர்) | புது நெல்லு புது நாத்து |  |
| -கார்த்திக் | அலைகள் ஓய்வதில்லை 1981 | } |
# தமிழ்த் திரைப்பட நடிகர்களின் பட்டியல்

## 1990கள்

| **நடிகர்** | **அறிமுகம்** | **படம்** |  |
| --- | --- | --- | --- |
| விவேக் |  |  |  |
| விக்ரம் | தந்துவிட்டேன் என்னை |  |  |
| பிரபு தேவா |  |  |  |
| பிரசாந்த் | 1990 | வைகாசி பொறந்தாச்சு |  |
| அப்பாஸ் | 1996 | காதல் தேசம் |  |
| விஜய் | 1992 | நாளைய தீர்ப்பு |  |
| அஜித் குமார் | 1992-(தெலுங்கு) 1993-(தமிழ்) | பிரம்ம புஸ்தகம்(தெலுங்கு), அமராவதி(தமிழ்) |  |
| சூர்யா | 1997 | நேருக்கு நேர் | } |
# தமிழ்த் திரைப்பட நடிகர்களின் பட்டியல்

## 2000ம் ஆண்டிற்கு பின்பு

| **நடிகர்** | **அறிமுகம்** | **படம்** |  |
| --- | --- | --- | --- |
| மாதவன் | 2000 | அலைபாயுதே |  |
| சிம்பு | 2002 | ஒரு தாயின் சபதம் |  |
| ஷாம் | 2000 | 12B |  |
| சிறீகாந்த் | 2001 | ரோஜாக் கூட்டம் |  |
| தனுஷ் | 2003 | துள்ளுவதோ இளமை |  |
| ஜெயம் ரவி | 2003 | ஜெயம் |  |
| ஆர்யா | 2005 | அறிந்தும் அறியாமலும் |  |
| பரத் | 2003 | பாய்ஸ் |  |
| ரமேஷ் | 2005 | ஜித்தன் |  |
| நந்தா |  |  |  |
| விஷால் | 2004 | செல்லமே |  |
| ஜீவா | 2003 | ஆசை ஆசையாய் |  |
| பிரித்வராஜ் | 2005 | கனா கண்டேன் |  |
| கார்த்திக் சிவகுமார் | 2007 | பருத்திவீரன் |  |
| வினய் | 2007 | உன்னாலே உன்னாலே | } |
# சிவாஜி கணேசன்

**சிவாஜி கணேசன்** (*Sivaji Ganesan*, 1 அக்டோபர் 1928 – 21 சூலை 2001) புகழ் பெற்ற தமிழ்த் திரைப்பட நடிகர் ஆவார். இவரது இயற்பெயர் **விழுப்புரம் சின்னையா மன்ராயா் கணேசமூர்த்தி** ஆகும். ஆரம்பத்தில் மேடை நாடகங்களில் நடித்துக் கொண்டிருந்த சிவாஜி கணேசன், 1952 இல் பி. ஏ. பெருமாள் முதலியார் என்பவர் தயாரித்த பராசக்தி என்ற திரைப்படத்தின் மூலம் தமிழ்த் திரையுலகில் அறிமுகமானார். வித விதமான கதாபாத்திரங்களை தேர்வு செய்து அதில் திறம்பட நடிப்பது இவரின் தனி திறனாகும்.
# சிவாஜி கணேசன்

## பெற்ற விருதுகளும், சிறப்புகளும்

### சர்வதேச விருதுகள்

- ஆப்பிரிக்க - ஆசியத் திரைப்பட விழாவில் (கெய்ரோ,1960), சிறந்த நடிகருக்கான விருது.
- செவாலியர் விருது, 1995
# சிவாஜி கணேசன்

## பெற்ற விருதுகளும், சிறப்புகளும்

### இந்திய விருதுகள்

- பத்ம ஸ்ரீ விருது, 1966
- பத்ம பூஷன் விருது, 1984
- தாதாசாகெப் பால்கே விருது, 1996
# சிவாஜி கணேசன்

## பெற்ற விருதுகளும், சிறப்புகளும்

### தமிழக விருதுகள்

- கலைமாமணி விருது, 1962
- சிறந்த நடிகருக்கான தமிழக அரசு திரைப்பட விருது 1969. (தெய்வமகன்)
- சிறந்த நடிகருக்கான பிலிம்பேர் விருது – தமிழ், 1972. (ஞான ஒளி)
- சிறந்த நடிகருக்கான பிலிம்பேர் விருது – தமிழ், 1973. (கௌரவம்)
- சிறந்த நடிகருக்கான பிலிம்பேர் விருது – தமிழ், 1985. (முதல் மரியாதை)
# சிவாஜி கணேசன்

## பெற்ற விருதுகளும், சிறப்புகளும்

### மற்ற விருதுகள்

- அண்ணாமலை பல்கலைக்கழகத்தின கௌரவ டாக்டர் பட்டம் 1986
- என். டி. ஆர் தேசிய விருது (1998)
# சிவாஜி கணேசன்

## பெற்ற விருதுகளும், சிறப்புகளும்

### சிறப்புகள்

- 1962 இல் அமெரிக்கா நாட்டின் சிறப்பு விருந்தினராக சுற்றுப்பயணம் மேற்கொண்ட போது, நயாகரா மாநகரின் 'ஒரு நாள் நகரத்தந்தையாகக்' கௌரவிக்கப்பட்டார்.
- தியாகராய நகரில் சிவாஜி கணேசனின் வீடான ‘அன்னை இல்லம்’ இருக்கும் சாலைக்கு 1995 ஆம் ஆண்டு தமிழக அரசு செவாலியே சிவாஜி கணேசன் சாலை என்று பெயரிட்டது.
# சிவாஜி கணேசன்

## சிலை மற்றும் நினைவிடம்

### சிலை

- சென்னை மெரினா கடற்கரையில், காமராசர் சாலையில் 2006 சூலை 21 அன்று அப்போதைய தமிழ்நாடு முதலமைச்சரான மு. கருணாநிதியால் திறந்து வைக்கப்பட்டது. இந்நிகழ்ச்சியில் பேசிய கருணாநிதி ‘‘நான் எழுதிய கவிதை வரிகளுக்கும், வசனங்களுக்கும் உயிர்கொடுத்தவர்; தமிழாக வாழக்கூடியவர்; தான் ஏற்று நடிக்கும் கதாபாத்திரங்களுக்கு உயிரூட்டியவர்; என்னருமைத் தோழர், எனதாருயிர் நண்பர் என்றும், என்னுள்ளே உறைந்திருப்பவர் சிவாஜி கணேசன்’’ என்றும் குறிப்பிட்டதோடு, ‘‘எனது நண்பரின் சிலை மட்டும் இங்கே அமையாது போயிருக்குமேயானால், நானே இங்கு சிலையாகியிருப்பேன்’’ என்று நெகிழ்ந்து குறிப்பிட்டார். 1982ல் நாடாளுமன்ற மேலவை உறுப்பினர் ஆனார். 1987ல் காங்கிரஸ் கட்சியுடன் ஏற்பட்ட கருத்து வேறுபாடுகளைத் தொடர்ந்து, அதை விட்டு விலகி, தமிழக முன்னேற்ற முன்னணி என்ற புதிய கட்சியொன்றை தொடங்கினார்.1990 ஆம் ஆண்டு ஜனதா தளம் கட்சியின் முதல் தமிழக தலைவர் ஆனார்.
# சிவாஜி கணேசன்

## நடித்த திரைப்படங்கள்

### தெலுங்குத் திரைப்படங்கள்

- பெம்புடு கொடுக்கு (1953) .... மோகன் வேடம்
- தால வன்சானி வீருடு (1957)
- பில்லலு தெச்சின சாலனி ராஜ்ஜியம் (1960)
- பவித்ர பிரேமா (1962)
- ராமதாசு (1964)
- பங்காரு பாபு (1972)
- பக்த துகாரம் (1973) .... சிவாஜி
- சானக்ய சந்திரகுப்தா (1977)
- விஷ்வனாத நாயக்குடு (தெலுங்கு) (1987)
# சிவாஜி கணேசன்

## நடித்த திரைப்படங்கள்

### மலையாளத் திரைப்படங்கள்

- தச்சோளி அம்பு (1978)
- ஒரு யாத்ர மொழி (1997)
# ஐக்கிய அரபு அமீரகம்

**ஐக்கிய அரபு அமீரகம்** (*United Arab Emirates*, **ஐக்கிய அரபு எமிரேட்ஸ்**, *UAE* **'), சுருக்கமாக **அமீரகம்** அல்லது **எமிரேட்சு''' என்பது பாரசீக வளைகுடாவில் அராபியத் தீபகற்பத்தின் தென்கிழக்கு முனையில் அமைந்துள்ள ஒரு நாடு ஆகும். இதன் எல்லைகளாகக் கிழக்கே ஓமான், தெற்கே சவூதி அரேபியா ஆகிய நாடுகளும், உள்ளன. கத்தார், ஈரான் ஆகியவை கடல் எல்லைகளைக் கொண்டுள்ளன. 2013 ஆம் ஆன்டில் இதன் மக்கள்தொகை 9.2 மில்லியன்கள் ஆகும். இவர்களில் 1.4 மில். பேர் அமீரகத்தினரும், 7.8 மில்லியன் பேர் வெளிநாட்டினரும் ஆவர்.  
1971 டிசம்பரில் ஐக்கிய இராச்சியத்திடம் இருந்து விடுதலை பெற்று நிறுவப்பட்ட இந்நாடு அபுதாபி (தலைநகரமாகச் செயல்படுகிறது), அஜ்மான், துபாய், புஜைரா, ரஃஸ் அல்-கைமா, சார்ஜா, உம் அல்-குவைன் ஆகிய ஏழு அமீரகங்களைக் கொண்ட ஒரு கூட்டரசாகும். தனி முடியாட்சிகளைக் கொண்ட ஒவ்வொரு அமீரகமும் நடுவண் உச்சப் பேரவி ஒன்றின் மூலம் கூட்டாக நிருவகிக்கப்படுகிறது. ஏழு முடியாட்சிகளில் ஒருவர் அமீரகத்தின் சனாதிபதியாக இருப்பார். அமீரகத்தின் அதிகாரபூர்வச் சமயம் இசுலாம் ஆகும், அதிகாரபூர்வ மொழி அரபி (அரபு) ஆகும். ஆனாலும், ஆங்கிலம் பரவலாகப் பயன்படுத்தப்படுகிறது.  
அமீரகத்தின் எண்ணெய் வளம் உலகின் நான்காவது-பெரியதாகும். அதேவேளையில், இதன் இயற்கை வாயு வளம் உலகின் 17-வது பெரியதாகும். அமீரகத்தின் ஆரசுத்தலைவரும் அபுதாபியின் ஆட்சியாளருமான காலஞ்சென்ற சேக் சயத் பின் சுல்தான் அல் நகியான் அமீரகத்தின் வளர்ச்சியைக் கருத்தில் கொண்டு எண்ணெய் வருவாயைச் சுகாதாரம், கல்வி, உட்கட்டமைப்பு ஆகியவற்றுக்குச் செலவிட்டார். அமீரகத்தின் பொருளாதாரம் வளைகுடா நாடுகளிலேயே அதிகம் பல்வகைப்படுத்தப்பட்டதாக உள்ளது. அதிக மக்கள்தொகையைக் கொண்ட துபாய் நகரம் பன்னாட்டு வணிக, மற்றும் போக்குவரத்துக்கு உகந்த இடமாக மாறியுள்ளது. ஆனாலும், நாட்டின் பொருளாதாரம் அதன் எண்ணெய், இயற்கை வாயு வளத்திலேயே பெரிதும் தங்கியுள்ளது.
# ஐக்கிய அரபு அமீரகம்

## அரசியல்

உயர் கவுன்சில், ஏழு அமீரகங்களினதும் ஆட்சியாளர்களை உறுப்பினர்களாகக் கொண்டது. ஜனாதிபதியும், உப ஜனாதிபதியும், ஐந்து வருடங்களுக்கு ஒரு தடவை, உயர் கவுன்சிலினால் தெரிவுசெய்யப்படுவார்கள். அமைச்சரவை, உயர் கவுன்சிலினால் தெரிவு செய்யப்படும் அதேநேரம், எல்லா அமீரகங்களிலிருந்தும் தெரியப்படும் 40 உறுப்பினர் கூட்டாட்சி தேசிய அவை முன்வைக்கப்படும் சட்டங்களை ஆய்வு செய்யும். ஒரு கூட்டாட்சி நீதி மரைமையும் உண்டு; துபாயையும், ராஸ் அல் கைமாவையும் தவிர்ந்த ஏனைய அமீரகங்கள் இதில் இணைந்துள்ளன. எல்லா அமீரகங்களும், குடிசார், குற்றவியல் மற்றும் உயர் நீதிமன்றங்களுக்கான இஸ்லாமியச் சட்டங்களையும், மதச் சார்பற்ற சட்டங்களையும் கொண்டுள்ளன.
# ஐக்கிய அரபு அமீரகம்

## பொருளாதாரம்

ஐக்கிய அரபு அமீரகத்தின் செல்வம், மொத்த உள்நாட்டு உற்பத்தியின் 33% ஐக் கொண்ட எண்ணெய், எரிவாயு என்பவற்றின் உற்பத்தியைச் சார்ந்துள்ளது. வளைகுடாவில், சவுதி அரேபியா, ஈரான் என்பவற்றுக்கு அடுத்ததாக மூன்றாவது பெரிய எண்ணெய் உற்பத்திசெய்யும் நாடு இதுவாகும். 1973 இலிருந்து, பாலைவன சிறு நாடுகளைக்கொண்ட ஏழ்மைப் பிரதேசம் என்ற நிலையிலிருந்து, உயர் வாழ்க்கைத்தரத்தைக் கொண்ட நவீன நாடாக மாற்றம் பெற்றுள்ளது. இந் நாட்டின் நபருக்கான மொத்த உள்நாட்டு உற்பத்தி முன்னணி மேற்கு ஐரோப்பிய நாடுகளைவிட அதிகம் குறைந்தது அல்ல. இதன் எண்ணெய் வருமானம் தொடர்பிலான தாராளமும், மிதமான வெளிநாட்டுக் கொள்கையும், இந்நாடு இப்பிரதேசத்தின் விவகாரங்களில் முக்கியப் பங்கு வகிப்பதற்கு அனுமதித்துள்ளன.
# ஐக்கிய அரபு அமீரகம்

## அமீரகங்கள்

ஐக்கிய அரபு அமீரகம் பின்வரும் அமீரகங்களைக் கொண்டுள்ளது:
| கொடி | அமீரகம் | தலைநகர் | மக்கள் தொகை | பரப்பு |  |  |  |
| --- | --- | --- | --- | --- | --- | --- | --- |
| அபுதாபி (அமீரகம்) | அபுதாபி (நகரம்) | 2,784,490 | 29.0% | 67,340 | 26,000 | 86.7% |  |
| அஜ்மான் | அஜ்மான் | 372,922 | 3.9% | 259 | 100 | 0.3% |  |
| துபாய் | துபாய் | 4,177,059 | 42.8% | 3,885 | 1,500 | 5.0% |  |
| புஜைரா | புஜைரா | 152,000 | 1.6% | 1,165 | 450 | 1.5% |  |
| ரஃஸ் அல்-கைமா | ரஃஸ் அல்-கைமா நகரம் | 416,600 | 4.3% | 2,486 | 950 | 3.2% |  |
| சார்ஜா அமீரகம் | சார்ஜா | 2,374,132 | 24.7% | 2,590 | 1,000 | 3.3% |  |
| உம் அல்-குவைன் | உம் அல்-குவைன் நகரம் | 72,000 | 0.8% | 777 | 300 | 1% |  |
| **ஐக்கிய அரபு அமீரகம்** | அபு தாபி | 9,599,353 | 100% | 77,700 | 30,000 | 100% | } |
# ஐக்கிய அரபு அமீரகம்

## புவியியல்

ஐக்கிய அரபு அமீரகம்,மத்திய கிழக்கில், ஓமான் வளைகுடா, பாரசீக வளைகுடா என்பவற்றை எல்லையாகக் கொண்டு, ஓமானுக்கும் சவுதி அரேபியாவுக்கும் இடையே அமைந்துள்ளது. இது ஏற்ற இறக்கங்களுடன் கூடிய பெரிய பாலைவனத்துடன் கலக்கும், மட்டமான கரையோரத் தரிசு நிலங்களையும், கிழக்கில் மலைகளையும் கொண்டது. ஹோர்முஸ் நீரிணையின் தென் அணுகுபாதையோடு அமைந்துள்ள இதன் முக்கியத்துவம் வாய்ந்த அமைவிடம், உலக கச்சா(crude) எண்ணெயின் இடை மாற்றுப் பகுதியாக இதனை ஆக்கியுள்ளது.
# ஐக்கிய அரபு அமீரகம்

## மக்கள்தொகைப் பரம்பல்

ஐக்கிய அரபு அமீரக மக்கள்தொகை இயற்கைக்கு மாறான ஆண்-பெண் பரம்பலைக் கொண்டுள்ளது. இதன் மக்கள்தொகையில் ஆண்களின் தொகை பெண்களின் தொகையிலும் இரண்டு மடங்கு ஆகும். 15-65 வயது எல்லைக்குட்பட்டோரின் ஆண்/பெண் பால் விகிதம் 2.743 ஆகும். ஐக்கிய அரபு அமீரகத்தின் இந்தப் பால் சமநிலையின்மை உலகிலேயே மிகவும் அதிகமானது ஆகும். இதனைத் தொடர்ந்து கட்டார், குவைத், பஹ்ரேன், ஓமான், சவூதி அரேபியா ஆகிய நாடுகள் வருகின்றன. இவையனைத்தும், வளைகுடாக் கூட்டுறவு அமைப்பின் உறுப்பு நாடுகள் என்பது குறிப்பிடத்தக்கது.  
மத்திய கிழக்கில் மிக அதிகமான பல்வகைமைத் தன்மை கொண்ட நாடுகளில் ஐக்கிய அரபு அமீரகமும் ஒன்றாகும். இந்நாட்டின் மக்கள்தொகையில் அமீரகத்தினர் 19% மட்டுமே. பிற அராபியரும், ஈரானியரும் 23% உள்ளனர். இங்கு வாழ்பவர்களில் சுமார் 73.9% மக்கள் பிற நாட்டவர்கள். உலகில், வெளிநாட்டில் பிறந்தவர்கள் அதிக அளவில் வாழும் நாடுகளில் இதுவும் ஒன்று. 1980களுக்குப் பின்னர் தெற்காசியாவின் பல பகுதிகளிலும் இருந்து ஏராளமானவர்கள் ஐக்கிய அரபு அமீரகத்தில் குடியேறியுள்ளனர். வாழ்க்கைத் தரமும், பொருளாதார வாய்ப்புக்களும் மத்திய கிழக்கின் பிற பகுதிகளிலும், தெற்காசியா, தென்கிழக்காசியாவின் சில பகுதிகளிலும் இருப்பதைக் காட்டிலும் மிக அதிகமாக இருப்பதால், இந்தியர், பாகிஸ்தானியர், பிலிப்பைன்ஸ் நாட்டினர், வங்காளதேசத்தவர், இலங்கையர் போன்றோருக்கு இது மிகவும் கவர்ச்சிகரமான இடமாக விளங்குகிறது. 2006 ஆம் ஆண்டு மதிப்பீட்டின்படி இந்தியா, பிலிப்பைன்ஸ், பாகிஸ்தான் ஆகிய நாடுகளைச் சேர்ந்தவர்களில் மொத்தத் தொகை 2.15 மில்லியனாக இருந்தது. அரசியல் அகதிகளாகவும், புலம் பெயர்ந்தோராகவும் உள்ள ஆயிரக்கணக்கான பாலஸ்தீனியர் உட்பட இருபதுக்கும் மேற்பட்ட அரபு நாடுகளிலிருந்தும் பலர் இங்கு வந்து வாழ்கின்றனர்.  
2.4 மில்லியனைக் கொண்ட ஐக்கிய அரபு அமீரகத்தின் சனத்தொகையில் சுமார் 1.6 மில்லியன் பேர் வெளிநாட்டவர்களாகும், அதிலும் 50% வீதமானவர்கள் தெற்காசியாவைச் சேர்ந்தவர்களாகும். அயல் நாடுகளோடு ஒப்பிடும்போது இதன் சனத்தொகை வளர்ச்சி வீதம் குறைவானதாகும். மத நம்பிக்கையைப் பொறுத்தவரை இந்நாட்டினர் அனைவருமே இஸ்லாமியர்களேயாகும். சனத்தொகையில் சுமார் 80% எழுத வாசிக்கத் தெரிந்தவர்களாக உள்ளார்கள்.
# ஐக்கிய அரபு அமீரகம்

## பண்பாடு

இஸ்லாமியப் பண்பாட்டில் வேரூன்றிய ஐக்கிய அரபு அமீரகம், அரபுலகின் ஏனைய நாடுகளுடன் உறுதியான பிணைப்பைக் கொண்டுள்ளது. அரசாங்கம் பாரம்பரியக் கலை, பண்பாட்டு வடிவங்களைப் பேணுவதில் உறுதிபோண்டுள்ளது. அபுதாபி கலாச்சார நிறுவகத்தினூடான செயல்பாடுகளும் இதில் அடங்கும். சமூக வாழ்வில் மாற்றங்கள் தெரிகின்றன; பெண்கள் தொடர்பான மனப்போக்கில் மாறுதல்கள் காணப்படுகின்றன. பாரம்பரியமான ஒட்டகச் சவாரியுடன், நவீன விளையாட்டுகளும் பிரபலமாகி வருகின்றன.  
;விடுமுறைகள்
| நாள் | தமிழ்ப் பெயர் | உள்ளூர்ப் பெயர் |  |
| --- | --- | --- | --- |
| ஜனவரி 1 | புத்தாண்டு | رأس السنة الميلادية |  |
| மாறும் (துல் ஹஜ் 10 - **ஹிஜ்ரி நாட்காட்டி**) | அர்ப்பணிப்பு நாள் | عيد الأضحى |  |
| மாறும் (முஹர்ரம் 1 - **ஹிஜ்ரி நாட்காட்டி**) | இஸ்லாமியப் புத்தாண்டு | எல் அம் ஹெஜிர் |  |
| மாறும் | இரவுப் பயணம் | இஸ்ரா வல் மிராஜ் |  |
| டிசம்பர் 2 | தேசிய தினம் | اليوم الوطني |  |
| மாறும் (ஷவ்வால் 1 - **ஹிஜ்ரி நாட்காட்டி**) | ரமழான் நிறைவு | ஈத் அல் பித்ர் | } |
# சமயம்

**சமயம்** அல்லது **மதம்** என்பது கடவுள் நம்பிக்கையின் அடிப்படையிலான கோட்பாட்டமைப்புகளில் ஒன்று ஆகும். ஒரு கடவுள் அல்லது கடவுள்கள் மீதான நம்பிக்கையும் அது தொடர்பான செயற்பாடுகளும், சமயச் சடங்குகளும் **மதம்** குறிக்கிறது.  
**சமயம்** அல்லது **மதம்** - மனிதன் கடவுள் நிலையை அடைவதற்கான வழியினை வாழ்ந்துகாட்டினார்கள் (இறைவன், ஆண்டவன், யோகிகள், ஞானிகள், மகான்கள்). இவர்களை பின்பற்றி வாழ்ந்த மக்கள் காலம் செல்ல செல்ல அவர்கள் கூறியதை "அனைவரும் ஒன்றே" என்பதை மறந்து மற்றவர்களிலிருந்து தங்களை வேறுபடுத்திக்காட்டப் பயன்படுத்த ஆரம்பித்தனர்.
# சமயம்

## இந்துக்களின் தொகை

1. 81.3%
1. 80.5%
1. 54%
1. 33.7%
1. 28%
1. 25%
1. 20%
1. 18.2%
1. 15%
1. 12.6%
1. 12%
1. 9.6%
1. 8.1%
1. 6.7%
1. 6.3%
1. 5.1%
1. 3%
1. 2.1%
1. 1.8%
1. 1.69%
# சமயம்

## கிறித்தவர்களின் தொகை

1. 100%
1. 100% (100% ஏழாம் நாள் வருகை சபை)
1. ~99%
1. 99%
1. 98.3%
1. 98.1% (பெரும்பாலும் ரோமன் கத்தோலிக்கம்)
1. 98% (96% ரோமன் கத்தோலிக்கம்)
1. 98% (95% கிரேக ஒர்தோடக்ஸ்)
1. 97.2%
1. 97.2%
1. 97% (~97% ரோமன் கத்தோலிக்கம்)
1. 96.9% (பெரும்பாலும் ரோமன் கத்தோலிக்கம்)
1. 96.5% (பெரும்பாலும் ரோமன் கத்தோலிக்கம்)
1. 96.4%
1. 96%
1. ~96%
1. 95.1%
1. 94.8%
1. 94.2%
1. 93.5% (பெரும்பாலும் ஆர்மீனிய திருத்தூதர் திருச்சபை)
1. 93%
# சமயம்

## முஸ்லிம்களின் தொகை

1. 100 % (90–95% சுன்னி இசுலாம், 5–10% சியா இசுலாம்)
1. 100% (பெரும்பாலும் சுன்னி இசுலாம்)
1. 100% (பெரும்பாலும் சுன்னி இசுலாம்)
1. 99.8% (பெரும்பாலும் சுன்னி இசுலாம்)
1. 99.8% (பெரும்பாலும் சுன்னி இசுலாம்)
1. ~99% (பெரும்பாலும் சுன்னி இசுலாம், 20% சியா இசுலாம்)
1. 99.1% (99.9%) (65–70% சுன்னி இசுலாம், 30–35% சியா இசுலாம்)
1. 98.7% (பெரும்பாலும் சுன்னி இசுலாம்)
1. 98.3% (பெரும்பாலும் சுன்னி இசுலாம்)
1. 98% (பெரும்பாலும் சியா இசுலாம்)
1. 98% (பெரும்பாலும் சுன்னி இசுலாம்)
1. 98% (பெரும்பாலும் சுன்னி இசுலாம்)
1. 97% (பெரும்பாலும் சுன்னி இசுலாம்)
1. 96.6% (99%) (சுன்னி இசுலாம்)
1. 96.4% (85–90% சுன்னி இசுலாம், 10–15% சியா இசுலாம்)
1. 95% (60–65% சியா இசுலாம், 33–40% சுன்னி இசுலாம்)
1. 94% (பெரும்பாலும் சுன்னி இசுலாம்)
1. 93% (பெரும்பாலும் சுன்னி இசுலாம்)
1. 89.4% (சுன்னி இஸ்லாம்)
1. 89.3% (சுன்னி இஸ்லாம்)
# சமயம்

## பௌத்தர்களின் தொகை

1. 97% (தேரவாதம் – 93%)
1. 96% (மகாயானம் – 36%)
1. 95% (தேரவாதம் – 93%)
1. 93% (மகாயானம் – 35%)
1. 93% (வஜ்ரயானம் – 53%)
1. 90% (தேரவாதம் – 80%)
1. 90% (மகாயானம் – 15%)
1. 84% (வஜ்ரயானம் – 75%)
1. 80% (மகாயானம் – 17%)
1. 75% (மகாயானம் – 10%)
1. 75% (மகாயானம் – 36%)
1. 70% (தேரவாதம் – 69%)
1. 67% (தேரவாதம் – 65%)
1. 51% (மகாயானம் – 33%)
1. 50% (மகாயானம் – 20%)
1. 50% (மகாயானம் – 23%)
1. 21% (மகாயானம் – 18%)
1. 17% (மகாயானம் – 9%)
1. 16% (மகாயானம் – 10%)
1. 14% (மகாயானம் – 2%)  
**முதன்மையான 20 பௌத்த நாடுகள்/நிலப்பகுதிகள் (மக்கள்தொகையின் அடிப்படையில்)**  
| வரிசை | நாடு | பௌத்த சமய மரபினர் | நாடு | பண்பாட்டு வழியில் பௌத்த சமயத்தினர் |
| --- | --- | --- | --- | --- |
# சமயம்

## சமயத்தில் உள்ள பிரிவுகள்

- ஆபிரகாமிய சமயங்கள்
- யூதம்
- கிறிஸ்தவம்
- இஸ்லாம்
- கிறிஸ்லாம்
- தர்ம சமயங்கள்
- இந்து சமயம்
- பௌத்தம்
- சமணம்
- ஆசீவகம்
- சீக்கியம்
- டாவோயிசம்
- கன்பூசியம்
- சொராட்டிரியம்
# சமயம்

## சமயத்தில் உள்ள பிரிவுகள்

### இந்து சமயத்தின் உட்பிரிவுகள்

- சைவம்
- வைணவம்
- சாக்தம்
- சௌரம்
- கௌமாரம்
- காணாபத்தியம்
# சமயம்

## சமயத்தில் உள்ள பிரிவுகள்

### கிறித்துவ சமயத்தின் உட்பிரிவுகள்

- கத்தோலிக்க திருச்சபை
- புரடஸ்தாந்தம்
- பெந்தேகோஸ்து
- கிழக்கு மரபுவழி திருச்சபை
- ராஸ்தஃபாரை
# சமயம்

## சமயத்தில் உள்ள பிரிவுகள்

### இசுலாமிய சமயத்தின் உட்பிரிவுகள்

- சுன்னி இசுலாம்
- சியா இசுலாம்
- சூபியிசம்
- பஹாய்
- அகமதியா
# தஞ்சைப் பெருவுடையார் கோயில்

**தஞ்சைப் பெருவுடையார் கோயில்** (*Big temple*) அல்லது **தஞ்சைப் பெரிய கோயில்** (*Peruvudayar Temple*) (சமசுகிருதம்:**பிரகதீசுவரர் கோவில்**, *Birahadeeswarar Temple*) என்றும் அறியப்படும் தலம் தஞ்சாவூரிலுள்ள, சோழ நாட்டு காவிரி ஆற்றின் தென்கரையில் அமைந்துள்ள திருவிசைப்பா பாடல் பெற்ற ஒரு சிவன் கோயிலாகும்.  
இக்கோயில் உலகப் பாரம்பரிய சின்னமும் ஆகும். இந்தியாவில் அமைந்துள்ள மிகப்பெரிய கோவில்களில் இதுவும் ஒன்றாகவும், தமிழர் கட்டிடக்கலைக்கு சான்றாக விளங்கும் இக்கோவில் அற்புதமான தமிழர் கட்டிடக்கலை அம்சத்தைக்கொண்ட இந்தியா கோவில்களில் ஒன்றாகவும் அமைந்துள்ளது. பொ.ஊ. 10-ஆம் நூற்றாண்டில் புகழ் பெற்ற தமிழ் சோழ பேரரசர் முதலாம் இராசராச சோழன் இக்கோயிலைக் கட்டுவித்தார். பொ.ஊ. 1003-1004 ஆம் ஆண்டு தொடங்கி பொ.ஊ. 1010 ஆம் ஆண்டு கட்டி முடிக்கப்பட்ட இந்த கோயிலுக்கு 2010 ஆவது ஆண்டோடு 1000 ஆண்டுகள் நிறைவடைந்தன.  
இக்கோயில் தமிழகத்தின் மிக முக்கியமான சுற்றுலாத்தலமாக விளங்குகிறது. 1987 ஆம் ஆண்டு ஐக்கிய நாடுகள் கல்வி, அறிவியல், பண்பாட்டு நிறுவனத்தால் (UNESCO) உலகப் பாரம்பரியச் சின்னமாக அறிவிக்கப்பட்டது. அழியாத சோழர் பெருங்கோயில்கள் என்ற பெயரில் இக்கோயில், கங்கைகொண்ட சோழீசுவரர் கோயில், தாராசுரம் ஐராவதேசுவரர் கோயில் ஆகிய மூன்றும் இயுனெசுகோ நிறுவனத்தால் பொது ஊழி உலகப்பாரம்பரியக் களப் பட்டியலில் இடம்பெற்றுள்ளன.  
தஞ்சாவூர் அரண்மனை தேவத்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இத்தலம் திருவிசைப்பா திருப்பல்லாண்டு திருத்தலங்களில் ஒன்றாகும்.  
எனப் பொறிக்கப்பட்ட கல்வெட்டு]]
# தஞ்சைப் பெருவுடையார் கோயில்

## சொல்லிலக்கணம்

**தஞ்சைப் பெருவுடையார் கோயில்** என்பதன் வடமொழியாக்கமே **பிரகதீசுவரர் கோயில்**. இக்கோயில் **தஞ்சைப் பெரிய கோயில்**, பெரிய கோயில், இராசராசேசுவரன் கோயில், இராசராசேச்சரம் என்றும் அழைக்கப்படுகிறது.  
முதலாம் இராசராச சோழனால் கட்டுவிக்கப்பட்ட இக்கோயில் துவக்கக் காலத்தில் **இராசராசேச்சரம்** என்றும், பின்னர், **தஞ்சைப் பெருவுடையார் கோயில்** என்றும் அழைக்கப்பட்டு வந்துள்ளது. 17 ஆம் மற்றும் 18 ஆம் நூற்றாண்டுகளில் மராட்டிய மன்னர்களால் ஆளப்பட்டபோது பிரகதீசுவரம் என்றும் அழைக்கப்பட்டு வந்துள்ளது.
# தஞ்சைப் பெருவுடையார் கோயில்

## வரலாறு

முதலாம் இராசராச சோழன் என்றழைக்கப்பட்ட சோழ அரசன் சோழர்களின் சிறப்பின் சின்னமாக விளங்கும் தஞ்சைப் பெருவுடையார் கோயிலைக் கட்டுவித்தார். இக்கோயிலின் கட்டுமான வேலைகள் முதலாம் இராசராச சோழனின் 19 ஆவது ஆட்சியாண்டில் துவக்கப்பட்டு (பொ.ஊ. 1003-1004), அவனது 25 ஆவது ஆட்சியாண்டில் முடிவுற்றது (பொ.ஊ. 1009–1010). கோயிலின் வரைதிட்டத்தில், ஆள்கூற்று முறைமை, சமச்சீர்மை வடிவவியல் விதிமுறைகள் பின்பற்றப்பட்டுள்ளன. இதைத் தொடர்ந்து அடுத்த இரு நூற்றாண்டுகள் வரை கட்டப்பட்டக் கோயில்கள், சோழர்காலத்தில் செல்வத்திலும், கலையிலும் சிறப்புற்று விளங்கியதற்குச் சான்றாகவுள்ளன. சோழர்காலக் கட்டிடக்கலையின் புதுவித அமைப்பாக சதுரப் போதிகைகள் கொண்ட பன்முகத் தூண்கள் காணப்படுகின்றன.  
தனித்துவமான தமிழர்<nowiki/>கட்டிடக்கலைக்கும், சோழர்களின் ஆட்சி மற்றும் தமிழ் மக்களின் நாகரிகத்திற்கும் சான்றாக அமைந்துள்ள இக்கோயில், கட்டிடக்கலை, சிற்பக்கலை, ஓவியக்கலை, வெண்கலச் சிலையுருவாக்கம் ஆகியவற்றில் சோழர்களின் திறமைக்கு ஒரு சிறந்த எடுத்துக்காட்டாகவும் விளங்குகிறது.
# தஞ்சைப் பெருவுடையார் கோயில்

## வரலாறு

### இடைக்காலச் சோழர்கள்

பொ.ஊ. 985 முதல் 1070 வரை சோழர் கலை உயர்வடைந்து உச்ச நிலையில் இருந்தது. இடைக்காலச் சோழர் காலத்தில் ஏராளமான கோயில்கள் கட்டப்பட்டன. பரந்து கிடந்த சோழப் பேரரசு எங்கும் கோயில்கள் கட்டும் பணி தொடர்ச்சியாக நடந்தது. இக்காலத்தில் எத்தனையோ சிறு கோயில்களும் கட்டப்பட்டன.
# தஞ்சைப் பெருவுடையார் கோயில்

## வரலாறு

### பெரிய கோவில் கட்டும் எண்ணத்தின் பின் புலம்

காஞ்சியில் இராசசிம்மனால் கட்டப்பட்ட கயிலாயநாதர் கோயில் இராசராசனை மிகவும் கவர்ந்தது. அதே போல் ஒரு கோவிலைக் கட்ட எண்ணிய இராசராசன் தஞ்சையில் பெரிய கோவிலைக் கட்டினான். பெரியகோவிலின் அமைப்பு, திருவாரூர் தியாகராசர் கோவிலில் உள்ள அசலேசுவரர் சந்நிதியின் மாதிரியைக் கொண்டு உருவானதாகவும் செய்தி உண்டு. தஞ்சாவூர், திருக்காட்டுப்பள்ளி, இளங்காட்டில் இராசராச சோழனால் கட்டப்பெற்ற செங்கல்லால் ஆன சிறிய கோயில்தான் முன் மாதிரியாகும்.  
திருவிடைமருதூர்க் கோவிலில் உள்ள மூலவரின் பெயர் மகாலிங்கம். இராசராச சோழனின் பெயருக்கு ஏற்றார் போல் அந்த விக்கிரகம் இல்லை என்று எண்ணம். பின்னாளில் பெருவுடையார் என்ற பெயருக்கு ஏற்ப லிங்கமும் கோவிலும் அமைக்க வேண்டும் என்ற எண்ணம் தான் இக்கோயிலைக் கட்டத் தூண்டியது என்றும் ஓர் செய்தி உண்டு.
# தஞ்சைப் பெருவுடையார் கோயில்

## வரலாறு

### கட்டமைப்பு

இக்கோயிலின் தலைமைச் சிற்பி குஞ்சர மல்லன் இராசராசப்பெருந்தச்சன் எனக் கோயிலின் கல்வெட்டுகளில் குறிப்பிடப்பட்டுள்ளது. கோயிலின் அடிப்பாகம் 5 மீட்டர் (16 அடி) உயரம் கொண்டுள்ளது. ஒரே கல்லில் அமைக்கப்பட்டுள்ள நந்தி 20 டன் எடையும், இரண்டு மீட்டர் உயரம், ஆறு மீட்டர் நீளம், இரண்டரை மீட்டர் அகலமும் கொண்டதாகவும், முதன்மைக் கடவுளான *இலிங்கம்* 3.7 மீட்டர் உயரமானது. வெளிப் *பிரகாரம்* 240 மீ. x 125 மீ. அளவிலானது. தஞ்சை நாயக்கர்களாலும் இக்கோயில் மேம்படுத்தப்பட்டுள்ளது.
# தஞ்சைப் பெருவுடையார் கோயில்

## கோயில் அமைப்பு

முக்கியமான கட்டடம் 150 அடி நீளம் இருக்கிறது. மிகப் பிரம்மாண்டமான விமானம் எகிப்தியப் பிரமிடுகளைப் போல கூர்நுனிக் கோபுரமாக அமைந்து கர்ப்பக்கிரகத்திலிருந்து 190 அடி உயரத்திற்கு ஓங்கி வளர்ந்திருக்கிறது. அக்காலத்தில் புவனேசுவரத்தில் கட்டப்பட்ட இலிங்கராசர் கோயிலின் உயரம் 160 அடியாகும். இராசராசேச்சரம் அதையும் மிஞ்சி விட்டமை குறிப்பிடத்தக்கது. இந்தக் கோயிலில் பிற்காலத்தில் கட்டப்பட்டவை - முன் தாழ்வாரம், நந்தி மண்டபம், கருவூர்த் தேவர் கோயில், அம்மன் கோயில், சுப்பிரமணியர் கோயில் ஆகியன.  
இவை தவிர இந்த மாபெரும் கோயிலின் ஏனைய பகுதிகள் யாவும் ஒரே காலத்தவை. இவற்றினுடைய பெருமிதத் தோற்றத்தையும் ஒருங்கிணைந்த திட்டத்தின் எளிமையான இயல்பையும் பாராட்டாமல் இருக்கமுடியாது. துணைச் சார்ந்த (Axial) மண்டபங்களும், விமானமும் அர்த்த மண்டபமும் மகாமண்டபமும் பெரிய நந்தியும் அவற்றிற்கேற்ற பொருத்தமான அளவுகளையுடைய ஒரு சுற்றுச் சுவருக்குள் அடங்கியிருக்கின்றன. இச்சுவரில் கிழக்கே ஒரு கோபுரம் இருக்கிறது. மதிலை ஒட்டி உள்பக்கமாக பல தூண்களுள்ள ஒரு நீண்ட மண்டபம் செல்லுகிறது. இது 35 உட்கோயில்களை இணைக்கிறது. நான்கு திக்குகளிலும் பல இடைவெளிகளுக்கு நடுவே கேந்திரமான இடங்களில் இந்த உட்கோயில்கள் கட்டப் பெற்றிருக்கின்றன. இரண்டாவது வெளிப் பிரகாரத்தின் வாயிலாக இருந்த இடத்தில் முன் பக்கத்தில் இரண்டாவது கோபுரம் இருக்கிறது.
# தஞ்சைப் பெருவுடையார் கோயில்

## கோயில் அமைப்பு

### வடிவமைப்பு

கோட்பாடு:1  
எகிப்திய பிரமிடுகளின் கட்டுமான முறைக்கும் தஞ்சை மற்றும் கங்கைகொண்ட சோழபுர கோவில்களின் கட்டுமான முறைக்கும் ஒற்றுமை இருப்பதாக ஆய்வாளர்கள் கூறுகின்றனர். இரண்டிலுமே தேர்ந்தெடுக்கப்பட்ட கற்கள் அடுக்கியும் கோர்த்தும் வைத்து கட்டப்பட்டுள்ளது. இரண்டிலுமே கோள்களின் கதிர்வீச்சுக்கள் அதன் மையப் பகுதியில் குவியுமாறு வடிவமைக்கப்படுள்ளது. புவி அதிர்வுகளினால் பாதிப்புகள் ஏற்படுவதில்லை. கதிர்வீச்சுக்களின் குவியலில் பாதுகாக்கப்பட்ட அரசர்களின் உடல் கெடுவதில்லை. அதுபோல, சோழ கோவில்களில் நிலை நிறுத்தப்பட்டுள்ள ஆவுடை-லிங்கங்கள் தொடர்ந்து சக்தியுள்ள மையமாக புகழுடைய கோவில்களாக சிறந்து விளங்குகின்றன.  
கோட்பாடு:2  
எல்லோரா குகைகள் (பொ.ஊ. 700) எப்படி ஒரு பெரிய மலையை குடைந்து கட்டப்பட்டதோ; அது போல் தஞ்சை பெரிய கோவில் விமானமும் (பொ.ஊ. 1000) ஒரு பெரிய மலையை அந்த கோபுர வடிவத்திற்கு வெட்டப்பட்டபின், நுட்பமாக சிற்பங்கள் அந்த விமானத்தில்மேல் செதுக்கப்பட்டு வடிவமைக்கப்பட்டு உள்ளது.
# தஞ்சைப் பெருவுடையார் கோயில்

## கோயில் அமைப்பு

### விமானம்

முக்கிய விமானம் உத்தம வகையைச் சார்ந்தது; ஆதலால் இது மிகச் சிறந்தது. இதை, தமிழில் மாடக்கோயில் என்றும் சொல்வார்கள். இவ்வகைக்கு முதலாவது உதாரணம் தட்சிணமேரு-கோரங்கநாதர். இது பக்கவாட்டில் 99 அடி உள்ள சதுர அடித்தளத்தில் மீது அமைந்தது. படுக்கையான பகுதி, நீண்டு துருத்திக் கொண்டிருக்கும். ஐந்து பகுதிகளாக பிரிக்கப்பட்டிருக்கிறது. நடுவேயுள்ள பகுதி மற்ற பகுதிகளை விடப் பெரியது. தரை மட்டத்துக்குக் கீழே இருக்கும் தளத்திலிருந்து சிகரம் வரை குடாவும் மாடமும் மாறி மாறிக் காணப்படுகின்றன. சுவரில் பதித்த தூண்கள், பீடத்தை அழகுபடுத்துகின்றன. யாளி உருவத்தால் அழுத்தப்பட்ட கபோதம் உடைய பீடத்தின் மீது, இதைவிடச் சிறிய பரப்பில் 63அடி சதுரத்தில் ஒரு உபபீடம் எழுப்பப்பட்டிருக்கிறது.  
மேலேயும் கீழேயும் பத்ம தளங்கள் உடையதும் அரை வட்ட வடிவத்தில் பிரம்மாண்டமானதாய் அமைந்ததுமான குமுதத்தை ஏற்றுக்கொள்ள பத்ம தளமாக, கல்வெட்டுக்களுடன் கூடிய உபானம் விளங்குகிறது. குமுதம், கிழக்கு மூலையில் குறுக்காகத் திரும்பும் போது, விளிம்பில் எண்கோணமாக வெட்டப்படுகிறது. கண்டமும் கபோதமும் நெருங்கிக் காட்டப்பட்டுள்ளன. குமுதத்திற்கு நேர் உயரத்தில் வரி விமானம் கானப்படுகிறது. வரிசையாகப் பல சிங்கங்கள், அவறின் மீது சிங்கங்களை ஓட்டுபவர் மூலைகளில் சிங்கங்களுக்குப் பதிலாக, மகரங்களும் போர் வீரர்களும் வாயைப் பிளந்து கொண்டிருக்கும் குதிரைகளும் அவற்றின் மீதேறிச் சவாரி செய்பவர்களின் உருவங்களும் உள்ளன. உள்ளுறையின் செங்குத்தான சுவர்கள் தள அமைப்பைப் பின்பற்றிய 50அடி உயரத்துக்கு எழுப்பப்பட்டுள்ள, பிரம்மாண்டமான வளைந்த பிதுக்கம் அந்தச் சுவர்களை இரண்டு மாடிகளாகப் பிரிக்கிறது.
# தஞ்சைப் பெருவுடையார் கோயில்

## கோயில் அமைப்பு

### இடைச்சிக் கல்

தஞ்சைப் பெருவுடையார் கோவில் கட்டுமான பணி நடந்து கொண்டிருந்தது. அழகி என்னும் இடையர் குல மூதாட்டி சிவத்தொண்டு செய்ய விரும்பினார். ஏழை மூதாட்டி தன்னால் இயன்ற தொண்டாக கோவில் கட்டி முடிக்கும் வரை கோவில் கட்டும் சிற்பிகளின் தாகத்தை போக்கும் பொருட்டு தினமும் அவர்களுக்கு தயிர், மோர் வழங்கி வந்தார். இதனை அறிந்த மன்னர் அருண்மொழிவர்மன் இடையர் குல மூதாட்டியின் சிவத்தொண்டை அனைவரும் அறியும் வண்ணம் 80டன் எடை கொண்ட கல்லில் அழகி என்று பெயர் பொறித்து, அதனை இராசகோபுரத்தின் உச்சியில் இடம் பெற செய்தார். அந்த கல் **இடைச்சிக் கல்** என்று அழைக்கப்படுகிறது. அந்த கல்லின் நிழலே இறைவன் பெருவுடையார் மேல் விழுகிறது.
# தஞ்சைப் பெருவுடையார் கோயில்

## கோயில் அமைப்பு

### நந்தி மண்டபம்

தஞ்சைப் பெரியகோவிலில் உள்ள பெரிய நந்தி ஒரே கல்லால் செய்யப்பட்டது. இதன் உயரம் 14 மீ, நீளம் 7 மீ, அகலம் 3 மீ ஆகும். நந்தி மண்டபம் தஞ்சை நாயக்க மன்னர் செவ்வப்ப நாயக்கரால் கட்டப்பட்டது.  
நந்திமண்டபத்திற்கு தெற்கே உள்ள திருச்சுற்று மாளிகையில் வடதிசையை நோக்கியபடி உள்ள நந்தியே இராசராசனால் பெருவுடையாருக்கு எதிரே அமைக்கப்பட்டதாகும். பின் தஞ்சை நாயக்கர்கள் சிவலிங்கத்துக்கு இணையான பெரிய நந்தியை நிறுவினர். முதலில் அமைக்கப்பட்ட நந்தி கேரளாந்தகன், இராசராசன் வாயில்களுக்கு இடைப்பட்ட பகுதிக்கும் பின்னர் திருச்சுற்று மாளிகைக்கும் மாற்றப்பட்டது.